Държавен вестник, бр. 19, 2018 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  19
сила на заповедта за отнемане на акредита­
ция и представяне на доказателства, че са 
отстранени несъответствията с изискванията 
за акредитация.
5.4.6. ИА БСА информира IAF за всяко 
сворешение със съответните мотиви за: 
· спиране или отнемане на акредитация­
та във връзка с т. 5.4.2.g) и т. 5.4.5.d) от 
настоящата процедура;
· решение по възражение, свързано с 
т. 5.4.2.g) и т. 5.4.5.d) от настоящата 
процедура.
6. ПРЕАКРЕДИТАЦИЯ
Преакредитация е последващо потвържда­
ване на компетентността на акредитирано 
лице по същия нормативен акт, стандарт или 
ръководство, определени в издадения серти­
фикат за акредитация.
Не по-късно от 8 месеца преди изтичане 
валидността на акредитация ООС трябва 
да подаде заявление за преакредитация в 
ИА БСА, както е посочено в т. 4.1. 
Ако кандидатът за преакредитация желае да 
бъде извършена преакредитация с разширяване 
на обхвата (т. 7.а) от настоящата процедура), 
заявлението следва да бъде подадено в срок 
до 9 месеца преди изтичане на валидността 
на сертификата. 
При заявено желание за преакредитация 
и разширяване на обхвата в ИА БСА се 
представят всички приложения с маркиране 
(почерняване) на новата информация в тях.
Ако ООС пропусне да подаде заявлението 
за преакредитация в определения срок, се 
следва процедурата при първоначална акре­
дитация, за което кандидатът трябва изрично 
да заяви желание с подаване на заявление за 
първоначална акредитация по т. 4.1. В този 
случай ООС губи регистрационния номер на 
предоставения му сертификат за акредитация. 
Преакредитацията е подобна на оценка­
та на място за първоначална акредитация. 
Процесът на оценяване следва правилата, 
описани от т. 4.3.3 до т. 4.3.7 на настоящата 
процедура, като при оценката се взема под 
внимание представянето на ООС през периода 
на валидност на сертификата за акредитация. 
При откриване на процедура за преакреди­
тация агенцията извършва преакредитацията 
по реда на т. 4.1 в срок до изтичане валид­
ността на сертификата на вече предоставената 
акредитация.
В случай че агенцията не извърши преакре­
дитация в срок до изтичане на валидността на 
предоставената акредитация поради зависещи 
от нея обстоятелства, по искане на заявите­
ля изпълнителният директор на агенцията 
със заповед удължава до 6 месеца срока на 
валидност на сертификата за акредитация.
Удължаването на срока на валидност на 
акредитацията е по предложение на водещия 
оценител, провел последната оценка на мяс­
то, след анализ на изпълнението на следните 
изисквания от страна на ООС:
1. спазен срок за подаване на заявлението 
за преакредитация;
2. спазен срок за изплащане на всички 
финансови задължения;
3. липса на значителни несъответствия или 
при наличие на такива – приет подробен 
план за тяхното изпълнение. 
7. РАЗШИРЯВАНЕ НА ОБХВАТА
Разширяване обхвата на акредитация е 
допълнение към предоставен обхват или към 
области на акредитация съгласно критериите 
за акредитация, по който ООС е акредитиран. 
Акредитираните лица могат да подават 
заявления за разширяване обхвата на акреди­
тацията си съгласно изискванията на норма­
тивния акт, стандарта или ръководството, по 
което са акредитирани, по реда и в сроковете 
по т. 4.1 през целия период на своята акреди­
тация, с изключение на случаите по т. 4.1.4. 
Акредитираното лице трябва да подаде 
заявление за акредитация с отбелязване „раз­
ширяване на обхвата“ с всички документи, 
изброени в съответния списък по т. 4.1.1 с мар­
киране (почерняване) на новата информация. 
Процесът по разширяване на предоставе­
ната акредитация започва след откриване на 
процедура за разширяване на обхвата съгласно 
т. 4.1.3.2. 
Разширяване на обхвата на акредитация 
се извършва чрез:
1. разширяване обхвата на акредитираната 
област на дейност;
2. разширяване обхвата на акредитацията 
в нова област на дейност, което включва ново 
местонахождение на извършваната дейност. 
В зависимост от големината и естеството 
на исканото разширяване ИА БСА решава 
как да процедира по отношение на оценката 
на място за всеки конкретен случай, но ос­
новните правила са следните:
a) при заявено разширяване на обхвата 
на акредитация в предоставения обхват 
оценката за разширяване може да се 
извърши по време на оценки при планов 
надзор и преакредитация, като при пла­
нов надзор е необходимо процедурата за 
разширяване на обхвата на акредитация 
да бъде открита най-малко два месеца 
преди планирания надзор; в тези слу­
чаи възможността за разширяване на 
обхвата на акредитация е до 35 % от 
предоставения обхват; 
b) при заявено разширяване на обхвата на 
акредитация над определените в т. 7.а) 
възможности и/или в нова област на 
акредитация (включително офиси/поме­
щения, в които ООС извършва дейности 
по оценяване на съответствието) се из­
вършва оценка на място за разширяване 
на обхвата (област).